年来备尽孝飬深得母后之慈欢，谓朕实能诚心孝奉而宫中诸母妃咸美母后有此孝顺之子，皆为母后称庆，此现在宫内人所共知者，及康熙帝升遐之日母后哀痛深至决意从殉不饮不食...母后素有痰疾又因康熙帝大事悲恸不释于懐于癸卯五月旧恙举发，朕侍奉汤药冀望痊癒不意遂至大渐，朕向来有畏暑之疾，哀痛擗踊屡次昬晕数月之内两遭大事...朕于康熙帝母后大事素服斋居三十三月如一日除祭祀大典及办理政事外所居之地,不过屋宇五楹不聼音乐、不事游览，实尽三年谅阴之礼，此亦内外臣工所共知者。朕于现在宫中诸母妃之前无不尽礼敬养，今诸母妃亦甚感朕之相待